Ποια συνεταιριστική τράπεζα είναι στο στόχαστρο λονδρέζικου fund;

Μόνο θεωρητικό δεν είναι το ερώτημα, καθώς την προηγούμενη εβδομάδα ξανά-βρέθηκαν στην Αθήνα 2 επιτελείς γνωστού αγγλικού fund και είχαν επαφές για το ενδεχόμενο εξαγοράς συνεταιριστικής τράπεζας.

Για να διευκολύνουμε τους γνωρίζοντας τα του παρασκηνίου, που όλο και εντείνεται γύρω από την προοπτική δημιουργίας νέων τραπεζικών φορέων (μετά την ολοκλήρωση του τρίτου μνημονίου, και την έξοδο στις αγορές) οι δύο επιτελείς, στην πρώτη επίσκεψη τους στην Αθήνα είχαν διερευνήσει το έδαφος και για την Επενδυτική Τράπεζα Ελλάδος. Οι συζητήσεις ήταν περισσότερο διερευνητικού χαρακτήρα, άλλωστε η IBG είναι γνωστό πως έχει…κλεισθεί από συγκεκριμένο πολυπράγμων επιχειρηματικό σχήμα, αλλά είχε ως αποτέλεσμα να δουν και την συνεταιριστική. Το ότι επισκέφθηκαν για δεύτερη φορά την χώρα μας, ζητώντας περισσότερες λεπτομέρειες, προφανώς έχει την σημασία του.

Δύο λεπτομέρειες, χρήσιμες για την συνέχεια, το fund είναι καθαρά αγγλικών συμφερόντων (δηλαδή δεν είναι κάποιο από τα σχήματα, που έχουν στήσει τα τελευταία 2-3 χρόνια έλληνες στο Λονδίνο) και κατά κάποιο τρόπο ενδιαφέρεται για…νησί.